JUMAL KÕNELEB
Tere!
Kas sa oled väsinud või tüdinud?
Täna saame puhata.
Täna saame päriselt puhata.
Jumala ligiolus saab puhata
ja Jeesus kutsub meid täna puhkama.
See on imeline!
Mida muud saakski öelda, kui et see on imeline!
On väga tähtis mõista,
et Jeesus ja Tema ligiolu toovad kaasa puhkuse,
mitte veel rohkem koormaid, tegemisi ja sooritamisi.
Hoopis puhkuse.
Kui ma selle saate pärast palvetasin,
siis kogesin,
et ka paljud kristlased on üleväsinud.
Me võime väsida ka vaimulikus töös. - Jah, ka selles.
Tundsin, et mitmed on palvetanud, kuulutanud Jumala Sõna,
uskunud ja teeninud
ning jooksnud head võidujooksu Issandale,
jäädes samas kinni nagu orav rattasse.
On tekkinud lahinguväsimus.
Tahame nüüd Janiga pakkuda teile midagi,
mida õigemini Issand tahab pakkuda.
Ka meile.
Pakkuda üht pausi.
Nüüd võib igaüks hinge tõmmata.
Me lihtsalt peatume
ja tõstame oma pilgu Issandale.
Pöörame oma sisemised vaimusilmad Jeesusele.
Ta on siin.
Selle väikese hetke jooksul, vaadates seda saadet,
puudutab taevas maad.
Ainult selle tõttu, et peatume koos ja pöörame oma pilgu Temale.
See on nagu paus ajas.
Temaga veedetud igavikuline hetk.
Kas pole imeline, et võime teha sellise pausi.
Võime otsekui varastada omale ühe taevase hetke argipäeva keskel.
Jeesus kutsubki meid kõiki seda tegema.
Matteuse 11:28 ütleb Jeesus nii:
"Tulge minu juurde kõik,
kes olete vaevatud ja koormatud,
ja mina annan teile hingamise!"
Jeesus kutsub meid täna enese juurde,
et Ta võiks anda meile hingamise.
Tema ligiolu annab hingamise.
Seejärel Ta jätkab:
"Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!”
Kui võtame selle hetke ja veedame Temaga aega,
siis see on meie jaoks kui eluleib.
Ta pakub meile eluleiba.
Mulle meenutab see midagi
seoses me suviste purjetamas käimistega.
Purjetades väikestes saarestikes näiteks Ahvenamaa külades,
on seal selline tore teenus,
kus hommikul kella 8-9 paiku koputatakse paadi käila pihta.
Kui kapten läheb unesegasena vaatama,
kes paadi pihta koputab,
on seal kaluripere noored,
kes müüvad äsjaküpsetatud kukleid.
Ahjusooje kukleid.
See hetk suvepuhkusel seal paadis
väikeses idüllilises saarestikus,
kui saab keeta kohvi ja süüa ahjusooja leiba...
Sellist leiba tahab Jeesus meile anda.
Kui me Teda kuulame ja koos Temaga aega veedame,
siis Ta ei anna meile mingit vana leivakannikat.
Ta annab meile elavat leiba.
Ta ütleb Johannese 6:32:
"Siis ütles Jeesus neile:
Tõesti, tõesti, ma ütlen teile, ei andnud Mooses teile leiba taevast,
vaid minu Isa annab teile tõelist leiba taevast."
Sest Jumala leib on see, kes tuleb taevast alla
ja annab maailmale elu.”
Siis nad ütlesid talle: Issand, anna meile alati seda leiba!”
Jeesus ütles neile: Mina olen eluleib.
Kes minu juurde tuleb, see ei nälgi iialgi,
ja kes minusse usub, see ei janune enam iialgi."
Tõde selle kohta, et Jeesus kutsub meid enese juurde,
et Ta tahab olla koos meiega ja tahab jagada elu meiega,
see oli tõde, mis mind päästis.
See pani mind tegema usuotsust,
kui ma esimest korda neid kirjakohti kuulsin.
Eriti just seda:
"Tulge minu juurde kõik, kes olete vaevatud ja koormatud."
Ta räägib siin küll ikkest, aga ka sellest,
et Tema ike ei ole uus koorem, vaid pigem justkui Tema käsivars.
Jeesus kutsub meid hingamisse.
Ta tahab käia sinu ja minu kõrval läbi selle elu.
Ta tahab anda meile puhkust.
Ta ütleb, et Tema ike, kutsumus ja eluülesanne meie jaoks on kerge.
Tema on eluleib.
See pani mind pöörduma Jumala poole
ja paluma esimest korda Jeesust,
et kui Ta tõesti on selline ja tahab anda mulle hingamise;
kui Ta tahab anda mu sisemusse rahu, mida igatsen
ja tahab jagada oma elu ning olla koos minuga,
siis ma tahan õppida Teda tundma.
Ja sel hetkel Ta tuligi.
Ma lihtsalt palusin:
"Kui Sa oled selline nagu Jumala Sõna ütleb,
siis ma tahan Sind tundma õppida" ja seal Ta oligi.
Tohutu rahu täitis mu südame
ja see sama rahu kuulub ka sulle.
Ma ei tea, kas sa oled usklik või mitte,
aga kristlase elu ei ole mingi sooritamine,
milles sooritatakse mingeid usklike tegusid,
et oleksime paremad inimesed.
Ristiusus on küsimus Jeesuses.
Tema on eluleib. Ta on tee, tõde ja elu.
Küsimus on suhtes Jumalaga
ja kui Jeesus tuleb su ellu, on sul korraga rahu ja hingamine
ning sa ei ole enam kunagi üksinda.
See on päris hea tehing.
Täna Ta tahab sind puudutada, tulla su ligi
ja anda lihtsalt puhkust ning rahu.
Need on sellised hetked.
Jumala rahus hingamise hetked
ja Tema ligiolus olemise hetked,
mis meid kosutavad.
Mind nii liigutab see, kui jääme koolis lastega vaikseks,
paneme silmad kinni ja mõtleme Jeesuse peale.
Sellesse klassiruumi laskub imeline rahu
ja soe, turvaline armastuse atmosfäär.
Lapsed armastavad neid hetki.
Olen ikka hämmingus,
et lapsed naudivad seda,
nii nagu minagi seda teen.
Selles kiirustavas maailmas arvestatakse paljut rahasse
ning hinnatakse kõike saavutuste kaudu.
Ma ei tea, milline on sinu elu. Võibolla oled sinagi suure pinge all.
Jeesus tahab olla ka sulle rahu- ja hingamispaigaks.
Mitte nii, et ka palveelu on üks sooritamine
muude sooritamiste hulgas.
Selle kohta on tore kirjakoht Luuka 10:41.
Jeesus oli külas oma sõpradel Martal ja Maarjal.
Marta ja Maarja olid selle Laatsaruse õed,
kelle Jeesus oli surnuist üles äratanud.
Jeesus oli neil külas ning see oli kindlasti suur au.
Marta oli väga usin naine ja hakkas kohe toitu valmistama.
Võibolla isegi koristas, mõeldes, et saabunud on nii oluline külaline.
Nüüd pidi kõik olema viimase peal.
Ta muretses nii palju, et isegi pahandas oma õe peale.
Maarja ei koristanud, ei kraaminud ega aidanud midagi teha.
Ta lihtsalt istus Jeesuse jalge ees.
Läks Jeesuse lähedale ja kuulas.
Kui Marta pahandas, ütles ta isegi Jeesusele,
et Ta peaks ütlema, et Maarja tuleks appi.
Jeesus vastas teisiti.
Ta ei öelnud Maarjale,
et ta on olnud juba piisavalt Tema jalge ees
ja peaks tõesti juba oma õele appi minema.
Mis ta lihtsalt istub seal?
Ei, Issand vastas Martale:
Marta, Marta..."
Marta, Marta...
- Joy, Joy...
Jan, Jan...
"...sa muretsed ja vaevad ennast paljude asjadega..."
Sellised me oleme keset argipäeva, kui me ei veeda aega Jeesuse ligiolus.
Siis meil pole rahu, me hädaldame
ning muretseme ühe ja teise asja pärast.
Vähemalt mina olen selline.
Marta, Marta, sa muretsed ja vaevad ennast paljude asjadega,
aga tarvis on vaid üht."
Päriselt tähtsaid asju on elus vähe.
Jeesus rõhutab lausa: "Aga tarvis on vaid üht."
"Maarja on ju valinud hea osa, mida ei võeta temalt ära.”
Maarja oli valinud Jeesuse ja Tema lähedal olemise.
Jeesus oli ju ometi tulnud nende koju
ja Maarja tahtis kasutada iga hetke ning olla lihtsalt Jeesuse ligiolus.
Jeesus oli ju külla tulnud.
Kui oled võtnud Jeesuse vastu, siis on Jeesus sinu südames.
Ta on sinus ja sinu kodus, Ta on koos sinuga.
Tähtsaid asju on lõppude lõpuks vaid üks.
See on Jeesus ise.
Jeesus on ainus, kes on öelnud: "Mina olen tee, tõde ja elu."
Mul on üks unistus.
Unistus taevasest koolist ja lasteaiast.
See pole mingi väike unistus.
- Aga see on hea unistus.
Milline oleks taevane kool ja lasteaed?
Mida see tähendab?
See on selline, kus Jeesus on lähedal.
Aamen.
See teadmine, et Jeesus on lähedal, on miski, mis ei toetu tunnetele.
Jumala Sõna kaudu me teame, et see on nii.
Ainuüksi sellest teadmisest piisab.
Ma tean, et Ta on lähedal.
Kui ma seda meeles pean ega unusta ära, et Ta on ligi;
kui ma seda meeles pean ega unusta seda ka lasteaias ja koolis
ning arvestan sellega argipäeva keskel
lasteaias ja koolis lastega tegeledes,
siis see muudab.
Eelkõige muudab see mind.
Aga teiseks muudab see ka kooli argipäeva.
See on oluline, et Jumala ligiolu ei sõltu meie tunnetest.
See ei sõltu olukorrast, ega sellest, kas oled olnud tubli.
Piibel ütleb, et Püha Vaim on tulnud, et olla koos meiega.
Ta on argipäeva keskel. Püha Vaim on Kristuse Vaim.
Ta elab su südames, kui oled võtnud Jeesuse vastu.
Ta on siin samas.
Nagu Joy ütles: see muudab, kui sellele hetkekski mõelda.
Kui kasvõi minutiks vaikseks jääda
ja mõelda: "Aitäh Jeesus, et oled siin."
Me ei pea palvetama: "Tule, Jeesus!" või "Ehk Sa tuleksid?"
Kui oled võtnud Jeesuse vastu, võid julgelt välja öelda tõe:
"Aitäh Jeesus, et oled siin."
Aitäh Issand, et oled alati koos minuga.
Sa oled nüüd siin ja ma saan hingata Sinus.
Me võime vajada Teda nagu laps vajab isa.
Ka Jeesus veetis palju aega palves.
Olen kindel, et Jeesus ei läinud kõrbe olema üksi selleks,
et pidada mingit spetsiaalset palvust või sooritada religioosset rituaali.
Ta läks lihtsalt Isa juurde, sest Ta igatses Isa järele.
Matteuse 1:23:
Ennäe, neitsi jääb lapseootele ja toob ilmale poja,
ja teda hüütakse nimega Immaanuel.”
See on tõlkes: "Jumal on meiega."
See on Tema nimi.
Elu koos Temaga on erinev elust ilma Temata.
Ma olen proovinud mõlemat.
Tema on armastuse Jumal ja elu armastusega on teistsugune.
Ei pea olema üksinda.
Minu puhul oli nii,
et teadmine Tema ligiolust esimese asjana lõõgastas mind.
Ma võisin lõõgastuda.
Sest kui Jeesus, Püha Vaim,
Jumal, inglid ja taevariik on lähedal, siis ma olen kaitstud.
Jumala ligiolu rahustab, annab rahu ja turvatunde.
See tõesti pole asi, mida peaksid ootama.
Seda ei pea palvetama ega anuma, sest Ta on juba kohal.
Pole vaja muud, kui seda teadvustada ja anda sellele ruumi.
Lihtsal tänada: "Aitäh Jeesus, et oled siin."
Nii see ongi.
Psalmid 16:9:
"Sellepärast rõõmutseb mu süda ja mu hing ilutseb;
ka mu ihu võib julgesti elada.
Sest sina ei jäta mu hinge surmavalla kätte
ega lase oma vagal näha kõdunemist.
Sina annad mulle teada elu teeraja; rõõmu on rohkesti su palge ees,
meeldivaid asju on su paremas käes alatiseks."
Aamen.
Kui me nüüd palvetame,
võid sinagi lõõgastuda ja puhata Issanda ligiolus
ning kogeda Tema ligiolu ja rahu, mida me kõik vajame.
Aamen.
Palvetame koos sinuga
Aitäh Jeesus, et oled lähedal.
Sa oled siin ja praegu.
Aitäh Issand, et võime lihtsalt puhata.
Võime ohata sügavalt ja lihtsalt puhata.
Aitäh Issand, et võime anda end üleni Sinu kätesse.
Sa kannad ja hoolitsed.
Aitäh Issand, et võime heita Su peale kõik oma mured
ning jätta need maha teades, et Sa oled suurem.
Sa tõesti hoolitsed me eest
ja kõigi nende asjade eest, mis meid rõhuvad.
Aitäh puhkuse ja rahu eest.
Issand, aitäh, et Sinu kaudu on taevas avatud.
Kõik, mis on Sinu, Issand, on nüüd siin.
Tahan nüüd koos kõikidega, kes meiega siin palvetavad,
tänada palvevastuste eest.
Näen, et taevas on täielikult avatud
ja palvevastused voolavad me kõikide ellu.
Igaühe ellu, kes vaatab.
Aitäh Issand!
Me kiidame Sind ja me ülistame Sind.
Me täname Sind palvevastuste eest.
Issand, Sa tunned ja tead kõiki neid asju.
Me võime tõsta oma käed Moosese kombel
ja ülistada Sind, Issand.
Issand, Sina võitled meie eest.
Inglid tegutsevad ja teevad tööd meie kõikide elude heaks.
Miski ei ole Sinu jaoks raske,
miski ei ole Sinu jaoks keeruline
ja Sul on juba vastus valmis. Aitäh Issand!
Tunnen praegu, et nagu lapsed võtavad isalt kingi vastu,
võtkem ka meie vastu see palvevastus.
Lihtsalt öeldes: aitäh.
Markuse 11. peatükis on öeldud: "Uskuge, et te olete saanud."
Võta vastu see, mida oled palunud
nagu saaksid isalt paki, mille ta tahab sulle anda.
Me võime võtta selle vastu ja võtta selle endale.
Ta ütleb selles kirjakohas midagi veel:
"Uskuge, et te olete saanud ja see saabki teile!"
Me ei anna selle pärast alla, et seda pole kohe silmadega näha.
Me teame, et oleme võtnud selle palvevastuse vastu
ja meil on see juba olemas.
Me hoiame sellest kinni
ja saame seda ka peatselt silmaga näha.
Aamen.
Imeline julgustus.
Aitäh kõigile eestpalvesoovide ja palvevastuste jagamise eest.
Meile võib saata elektronposti.
Aadressi ja infot meie töö kohta leiad meie koduleheküljelt:
www.kristillinenkoulu.org
Sealt saab tellida ka neid raamatuid,
mis aitavad leida lähedase suhte Jumalaga.
Need aitavad kasvada usus ja Jumala tundmises
ning annavad tarkust ja mõistmist.
Peatselt jõuab müüki ka viies osa, mis käsitleb Jumala raamatupidamist.
Oleme vajanud selle jaoks palju tarkust
ja Jumal on seda ka andnud.
Koduleheküljelt võib tellida ka me infolehte
ja ma tahan taas tänada kõiki me kooli toetajaid.
Me ei saa ju riiklikku toetust ja oleme tänulikud igaühele,
kes on toetanud ja toetab meie tööd.
Me teeme väga väärtuslikku tööd laste ja noortega.
Meie koolis ja lasteaias on tõesti veel vabu kohti.
Nii selleks kevadeks kui järgmiseks sügiseks.
Võta ühendust, sest meil on vägev kool,
kus Jeesus on tõesti lähedal.
Lubame Jeesusel olla lähedal.
Usume, et Ta saab olema veel lähemal.
Seda ka sinu elus. Ole õnnistatud!
TV7 on tohutu võimalus.
Igaüks meist võib nüüd olla osaline evangeeliumi levitamises.
Ka sina võid seda omast kodust teha.
Eriti kui mõtled, et sul ei ole aega
või sa ei julge minna tänavale Jeesusest rääkima.
Sa võid toetada TV7 telekanalit, mis jõuab kõikide inimesteni.
Nüüd on rajatud stuudio Armeeniasse
ning peatselt läheme araabiamaadesse.
Võid toetada helistades telefonil 900 1770 (hind 10 eur)
või kasutada peagi ekraanil olevaid kontonumbreid.
Ole õnnistatud andes
ja tea, et evangeelium jõuab kõikide maadeni.
Aamen.
TV7 annetustelefon: 900 1770 Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin